AARHUS: Kort før klokken syv tirsdag morgen blev en kvindelig cyklist ramt af en højresvingende lastbil i krydset Vestre Ringgade og Randersvej ved universitetet og Nobelparken.

Ifølge Østjyllands Politi kom den 27-årige kvindelige cyklist og en mandlig lastbilchauffør på 64 år begge kørende ad Nordre Ringgade mod øst, hvor lastbilen svingede til højre i krydset ved Nobelparken og påkørte cyklisten.

Politi og redning var massivt til stede på stedet hele morgenen, men kort før klokken ni oplyste Østjyllands Politi, at den 27-årige cyklist var omkommet som følge af sammenstødet. Hendes pårørende er underrettet.